CELEX: 62008TN0133
Language: lv
Date: 2008-04-03 00:00:00
Title: Lieta T-133/08: Prasība, kas celta 2008. gada 3. aprīlī — Schräder /KAŠB — Jørn Hansson ( Lemon Symphony )

7.6.2008   
            
            
               LV
            
            
               Eiropas Savienības Oficiālais Vēstnesis
            
            
               C 142/31
            
         Prasība, kas celta 2008. gada 3. aprīlī — Schräder/KAŠB — Jørn Hansson (“Lemon Symphony”)
   (Lieta T-133/08)
   (2008/C 142/57)
   Valoda, kādā sagatavots prasības pieteikums — vācu
   Lietas dalībnieki
   
      Prasītājs: Ralf Schräder, Lüdinghausen (Vācija) (pārstāvji — T. Leidereiter un W.-A. Schmidt, Rechtsanwälte)
   Atbildētājs: Kopienas augu šķirņu birojs
   
      Otrs procesa Apelāciju padomē dalībnieks: Jørn Hansson, Søndersø (Dānija)
   Prasītāja prasījumi:
   
               —
            
            
               atcelt atbildētāja Apelāciju padomes 2007. gada 4. decembra rīkojumu (Lieta A 007/2007) un atzīt par spēkā neesošu augu šķirnes “Lemon Symphony” apraksta pielāgojumu;
            
         
               —
            
            
               pakāroti, atcelt atbildētāja Apelāciju padomes 2007. gada 4. decembra rīkojumu (Lieta A 007/2007);
            
         
               —
            
            
               piespriest atbildētājam atlīdzināt tiesāšanās izdevumus.
            
         Pamati un galvenie argumenti
   
      Attiecīgā aizsargātā Kopienas augu šķirne: “Lemon Symphony”;
   
      Aizsargātās Kopienas augu šķirnes īpašnieks: Jørn Hansson;
   
      Apelāciju padomē apstrīdētais Kopienas augu šķirņu biroja lēmums: augu šķirnes apraksta pielāgošana saskaņā ar Regulas (EK) Nr. 2100/94 (1) 87. panta 4. punktu;
   
      Apelāciju sūdzības iesniedzējs Apelāciju padomē: prasītājs;
   
      Apelāciju padomes lēmums: apelācijas sūdzību noraidīt
   
      Izvirzītie pamati:
   
               —
            
            
               Regulas (EK) Nr.1239/95 (2) 59. panta 2. punkta pārkāpums, jo prasītājs nav attiecīgi ticis uzaicināts piedalīties procesa mutiskajā daļā;
            
         
               —
            
            
               Regulas (EK) Nr. 2100/94 75. panta pārkāpums, jo prasītājam nedz rakstveidā, nedz mutvārdos nav bijusi iespēja paust savu viedokli par spējas iesniegt apelācijas sūdzību neesamību;
            
         
               —
            
            
               Regulas (EK) Nr. 2100/94 71. panta 1. punkta, lasot to kopsakarā ar 68. pantu, pārkāpums, jo prasītāju Apelāciju padomē apstrīdētais lēmums skar tieši un individuāli;
            
         
               —
            
            
               Regulas (EK) Nr. 2100/94 73. panta un EKL 230. panta pārkāpums, jo ir pārkāptas prasītāja tiesības uz iestāžu rīcības pārbaudi tiesā;
            
         
               —
            
            
               Regulas (EK) Nr. 2100/94 48. panta pārkāpums sakarā ar iespējamo Apelāciju padomes locekļa neobjektivitāti.
            
         
      (1)  Padomes 1994. gada 27. jūlija Regula (EK) Nr. 2100/94 par Kopienas augu šķirņu aizsardzību (OV L 227, 1. lpp.).
   
      (2)  Komisijas 1995. gada 31. maija Regula (EK) Nr. 1239/95 par noteikumiem, kas jāievēro, piemērojot Padomes Regulu (EK) Nr. 2100/94 attiecībā uz lietu izskatīšanas procesiem Kopienas Augu šķirņu birojā (OV L 121, 37. lpp.).